Държавен вестник, бр. 43, 2009 г., стр. 65

БРОЙ  43 	
Д Ъ Р Ж А В Е Н  В Е С Т Н И К 	
СТР.  65  
стващи на качеството на водите, и се изпълнява 
предвиденият в разрешителното за водоползване 
собствен мониторинг на почвите и земеделската 
продукция в обхвата на напоителното поле;
2. при надвишаване на пределно допустимите 
стойности на санитарно-хигиенните показатели 
по раздел Г – след обеззаразяване. 
(2) Алинея 1, т. 1 не се прилага в случаите, 
когато водите съдържат над пределно допусти­
мите стойности по приложение № 1 приоритетни 
и приоритетно опасни вещества, определени 
със заповед на министъра на околната среда 
и водите по чл. 118, ал. 1 от Закона за водите. 
 (3) Изпълнението на мерките по ал. 1, т. 1, 
буква „в“ за постигане на изискванията към 
качеството на водите за напояване не трябва 
да води пряко или косвено до влошаване на 
доброто състояние на водите по смисъла на 
Закона за водите. 
 (4) Мерките по ал. 1 се изпълняват от ли­
цата по чл. 4, ал. 2. 
Чл.  7. (1) Използването на води за напояване 
с временни отклонения на нормата, определена 
в приложение № 1, се допуска при суша, криза 
и/или бедствие по смисъла на Закона за защита 
при бедствия.
(2) Органът, обявил бедствено положение, 
или упълномощено от него лице определя 
условията за използване на водите по ал.  1 
и мерките за избягване или ограничаване на 
замърсяването на водите във водните обекти, 
на почвите и на земеделските култури, както и 
на опасността за здравето на хората и на жи­
вотните, както и времето, за което се допуска 
използване на води за напояване с отклонение 
от нормата по приложение № 1.
Раздел III
Мониторинг на водите за напояване
Чл. 8. Управлението и изпълнението на 
дейностите по мониторинга на водите за напо­
яване се извършват съгласно изискванията на 
Закона за водите, на Наредба № 5 от 2007 г. за 
мониторинг на водите (ДВ, бр. 44 от 2007 г.) и 
на тази наредба.
Чл. 9. Притежателите на разрешителни за 
водовземане с цел напояване изпълняват про­
грама за собствен мониторинг. Изискванията 
към програмата се определят в разрешителните 
за водовземане. 
Чл. 10. (1) Провеждането на собствен мони­
торинг се изразява в създаването на възможност 
за анализи, оценки и прогнози за състоянието 
на водите за напояване. 
(2) Мониторингът се извършва по показа­
телите съгласно приложение № 1. В случаите, 
когато стойностите на показателите от мони­
торинга за преходната година не превишават 
пределно допустимите стойности съгласно 
приложение № 1 и през текущата година не се 
е появила причина, която може да предизвика 
повишаването им, мониторингът се извършва 
по показателите съгласно приложение № 2. 
(3) Мониторингът се извършва в началото 
на поливния сезон.
(4) Пунктовете за мониторинг се определят, 
както следва: 
1. на изхода на водовземните съоръжения –  
за повърхностни и подземни води; 
2. на изхода на пречиствателните станции, 
съответно отвеждащите им колектори – за от­
падъчни води;
3. на магистралните канали в точката на от­
клоняване на води по главните разпределителни 
канали – в случай на опасност от изменение 
на качеството на водите при водоподаването 
им до напоителните полета.
(5) Честотата на вземане на проби е:
1. най-малко един път на поливен сезон – за 
повърхностни и отпадъчни води; 
2. най-малко един път на три години – за 
подземни води. 
Чл. 11. (1) Лицата по чл. 4, ал. 2 извършват 
наблюдения за установяване на неблагоприятни 
изменения на качеството на водите в течение на 
поливния сезон по органолептични и физични 
свойства на водата като специфичен мирис, 
мътност, утайки, газоотделяне и други. 
(2) При установяване на неблагоприятни 
изменения по ал. 1 лицата по чл. 4, ал. 2 из­
вършват своевременно мониторинг по показа­
телите съгласно приложение № 1.
(3) В случаите по чл. 6, ал. 1 и 2 и чл. 7 
титулярите на разрешителни за водовземане 
извършват допълнителен мониторинг на водите 
за напояване по показателите и за времето до 
възстановяването на качеството на водите за 
напояване съгласно изискванията на прило­
жение № 1. 
Раздел IV
Функции на компетентните органи
Чл. 12. Басейновите дирекции осъществяват 
дейностите по:
1. оценка на актуалното състояние на коли­
чеството и качеството на водите за напояване;
2. поддържане и актуализиране на авто­
матизираните информационни системи за 
мониторинг;
3. контрол, оценка и анализ на данните и 
информацията от мониторинга на водите за 
напояване;
4. поддържане на регистри на разрешителните 
за водовземане и на водовземните съоръжения 
за напояване като част от регистрите по чл. 182, 
ал. 1, т. 1, букви „а“ и „г“ от Закона за водите 
и предоставяне на данни от тях по реда на 
Закона за достъп до обществена информация;
5. ранно предупреждение в случаи на въз­
никване на обстоятелства по чл. 7;
6. контрол за изпълнението на издадените 
разрешителни за водовземане с цел напояване, 
включително подготовка на предложения за 
налагане на санкции при установени нарушения 
на издадени разрешителни;